## Ηλιακή ενέργεια

Τα φωτοβολταϊκά ή ηλιακοί συλλέκτες μετατρέπουν την ηλιακή ενέργεια σε ηλεκτρική ενέργεια. Χρησιμοποιούνται σε οικίες, νοσοκομεία, βιομηχανίες κ.λπ. Μία άλλη χρήση των φωτοβολταϊκών βρίσκει εφαρμογή στον ηλιακό θερμοσίφωνα.

## Αιολική ενέργεια

Γίνεται εκμετάλλευση του ανέμου με τη βοήθεια ανεμογεννητριών για την παραγωγή ηλεκτρικής ενέργειας. Συνήθως τοποθετούνται με τέτοια διάταξη ώστε να σχηματίζεται ένα αιολικό πάρκο. Αιολικό πάρκο ή Αιολικός Σταθμός Παραγωγής Ηλεκτρικής Ενέργειας (ΑΣΠΗΕ) ονομάζεται η χερσαία ή θαλάσσια έκταση στην οποία έχει τοποθετηθεί ένας αριθμός ανεμογεννητριών με σκοπό τη μετατροπή της κινητικής ενέργειας του ανέμου σε ηλεκτρική.

## Γεωθερμική ενέργεια

Αφορά τη χρήση της θερμότητας που παράγεται από το εσωτερικό της Γης. Οι γεωθερμικές εγκαταστάσεις μπορούν να παράγουν θερμότητα και ηλεκτρική ενέργεια με χαμηλές εκπομπές. Μπορούν να αξιοποιηθούν σε οικίες, θερμά λουτρά κ.λπ.

## Υδροηλεκτρική ενέργεια

Η παραγωγή ηλεκτρικής ενέργειας μέσω της χρήσης της κινητικής ενέργειας του νερού γίνεται με την κατασκευή φραγμάτων σε ποτάμια. Αυτός ο τύπος ενέργειας είναι ιδιαίτερα ωφέλιμος σε περιοχές με υψηλή διαθεσιμότητα νερού.

## Βιομάζα

Αφορά την παραγωγή ενέργειας από βιομάζα που προέρχεται από φυτικά και ζωικά απόβλητα. Η βιοενέργεια μπορεί να χρησιμοποιηθεί για την παραγωγή ηλεκτρικής ενέργειας, θέρμανσης, καθώς και ως καύσιμο για μεταφορές.

## Ενέργεια των κυμάτων

Η ενέργεια από τα κύματα είναι μία τεράστια "πηγή" ηλεκτρικής ενέργειας, της οποίας η παραγωγή ετησίως μπορεί να ξεπεράσει τις 100.000 TWh. Όπως συμβαίνει με όλες τις Ανανεώσιμες Πηγές Ενέργειας, το δυναμικό των κυμάτων δεν είναι το ίδιο στα διάφορα μέρη του κόσμου.

## Υδρόγονο

Τα τελευταία χρόνια η προοπτική χρήσης του υδρογόνου ως καύσιμο για την παραγωγή ενέργειας κερδίζει έδαφος λόγω των μηδενικών εκπομπών ρύπων. Για την παραγωγή ηλεκτρικής ενέργειας χρησιμοποιούνται κυψέλες καυσίμου. Αν και το υδρογόνο πρέπει να παραχθεί από άλλες πηγές ενέργειας, η χρήση του ως καυσίμου είναι πολύ καθαρή, με το μόνο υποπροϊόν να είναι το νερό. Οπότε αποτελεί μία πολύ καλή λύση για ένα βιώσιμο μέλλον.

# Οθόνη Βοήθειας

Μελετήστε για τις Ανανεώσιμες Πηγές Ενέργειας (ΑΠΕ). Προτείνεται να γίνει συζήτηση σχετικά με τη χρήση τους και αναζήτηση στο διαδίκτυο για περισσότερες πληροφορίες.

# Καρτέλα Συντελεστών

Τίτλος:

Έκδοση:

Ημερομηνία Δημιουργίας:

Συντελεστές

- Δημιουργία - Παιδαγωγική Σχεδίαση:

- Τεχνική Σχεδίαση - Ανάπτυξη:

Πηγές